**Bestyrelsesmøde den 22. marts 2023 hos Birgit**

Dagsorden.

1. Godkendelse af referat fra den 12. januar 2023

2. Økonomi

Revision

3. Afholdte og kommende arrangementer/koncerter

Nytårskur 14. januar

Generalforsamling 13. februar

Koncert med Nordens Venner

Koncert med Kor der rykker

Koncert i biografen 11. juni

Sommerkoncert 12. juni

Kulturfest 26. august

Korlørdag 16. september

Koncert på plejehjem 6. november

4. Nyt fra dirigenten

5. Nyt fra GFU

6. Nyt fra Kor72

7. Hjemmeside

8. Årshjulet

9. Diverse

Kopierede sange/noder

Valg af sange til repertoiret

Aktivitetsliste

Fødselsdagsliste

Fordeling i stemmegrupperne

10. Eventuelt

11. Næste mødedatoer

Ad 1. Godkendelse af referat fra den 5. oktober 2022.

Marianne har talt med kontaktperson i Glostrup Centret om det er en mulighed at koret kan gå Luciaoptog i Centret, det er der i bestyrelsen ikke rigtig stemning for. Vi vil dog gerne synge en koncert i Centret evt. i forbindelse med tænding af juletræet, hvilket Marianne også talte med kontaktpersonen om. Dette event er ikke planlagt endnu, men vi får nærmere besked.

Godkendes uden yderligere kommentarer.

Ad 2. Økonomi.

Saldo d.d. er kr. 71.880,66. Der er kun et medlem, der ikke har betalt endnu.

Vores forening er udtrukket revision. Annalisa har gjort alle papirer/dokumenter klar. Revisionen foregår uden fremmøde, de gennemgår selv dokumenterne. Alle bilag skal være kommunen i hænde senest 1. september. Kommunen udtrækker 2 foreninger om året til revision.

Ad 3. Afholdte og kommende arrangementer/koncerter.

Nytårskuren 14. januar: Fint arrangement.

Generalforsamlingen 13. februar: God stemning og god forplejning.

Koncert med Nordens Venner 25. februar: Meget få tilhørere. Betalingen til Helle og Mads er gået ind på kontoen.

Koncert med Hvidovrekoret, Kor der rykker: Flyttes til efteråret. Vi har fået tilskud fra kommunen til dirigenternes løn kr. 7.470,00. Helle finder en dato sammen med den anden dirigent, måske den 28. oktober. Vi afventer besked. Vi satser på at sognegården er færdig til koncerten ellers kan vi være på Vestervangskolen.

Koncert i biografen 11. juni: Birgit og Marianne har været til møde. Arrangementet udskydes sandsynligvis og lægges sammen med Kulturfesten den 26. august. Intet afgjort helt endnu, vi venter på tilbagemelding.

Sommerkoncert 12. juni: Bliver i kirken. Birgitte lægger tilmeldingsliste på hjemmesiden.

Kulturfest 26. august: Sammenlægning af det tidligere kulturarrangement og Kulturnatten på grund af kommunens trængte økonomi. Vi skal tænke over, hvad vi kan byde ind med. Kun fantasien sætter grænser, det kan være koncert i biografen eller en udendørs koncert eller noget helt andet.

Korlørdag 16. september: Birgitte lægger en tilmeldingsliste på hjemmesiden. Opholdet koster kr. 681 pr. person, egenbetalingen for medlemmerne er kr. 500,00, som skal indbetales 1. september.

Koncert på plejehjem 6. november: Intet planlagt endnu.

Ad 4. Nyt fra dirigenten.

Intet nyt

Ad 5. Nyt fra GFU.

Vi har søgt matrielkontoen om penge til nye kormapper, intet svar endnu-

Ad 6. Nyt fra Kor72

Intet nyt

Ad 7. Hjemmeside,

Intet nyt. Birgitte opdaterer løbende.

Ad 8. Årshjulet,

Gennemgås og revideres.

Ad 9. Diverse.

Flere af medlemmerne synes at de noder og tekster Helle sender til os er med for lille skrift. Udskrift fra hjemmesiden er ofte mere læsevenlige. Marianne spørger Helle om vi kan få tekster/noder med større skrift. Der er stadig lidt brok over at vi selv skal printe ud. De medlemmer, der ikke har adgang til en printer, kan lave en aftale med et andet medlem om at få kopier.

Flere medlemmer synes at det vil være dejligt med sange der er mere nyudgivne og lidt mere muntre. Marianne taler med Helle. Der er også et ønske fra medlemmerne om at vi kun øver nye sange før kaffepausen og derefter synger noget vi allerede kan.

Aktivitetsliste: Karin sender en revideret liste ud.

Fødselsdagslisten: Gennemgås. Birgit køber blomster til de runde dage.

Karin har lavet en liste med en fordeling over hvem der er i de enkelte stemmegrupper. Birgitte lægger den på hjemmesiden.

Ad 10. Eventuelt.

Det fungerer fint at synge i det andet lokale og stolene er meget bedre.

Kagelisten er væk igen. Birgitte lægger den på hjemmesiden, så kan medlemmerne skrive sig på derinde.

Ad 11. Næste mødedatoer

15/5 kl. 17.30 i Aktivitetshuset

24/8 kl. 17.30 hos Birgitte